钦定古今图书集成/方舆汇编/职方典/第1085卷 > 《城山》〈五首〉前人
## 钦定古今图书集成/方舆汇编/职方典/第1085卷 > 《城山》〈五首〉前人

大山巍巍插天起，小山参差如聚米。长风吹我上高
峰，一眺乾坤三万里。

又

禅房花木深复深，危檐滴露生春阴。白云满地石台
古，老鹤一声山月沉。

又

松窗坐久转清悄，诗思撩人不知晓。我欲此地卜“幽
栖”，须待他年济时了。

又

十五年前此地游，重来正值一天秋。好山横碧水穷
处，落日留红天际头。

又

万顷桑麻连沃壤，数行凫雁下平洲。苍茫远景看都
遍，又向松阴漱碧流。